**Metodický list.**

**Výrobky z odpadového materiálu.**

**Cieľ:** Vedieť správne separovať odpad, zhotoviť výrobok z odpadového materiálu z obalov potravín.

Aktivita bola zameraná na skutočnosť, že aj z odpadového materiálu sa dajú zhotoviť krásne a užitočné veci – treba dať odpadovému materiálu druhú šancu.

**Vyučovací predmet:** Pracovné vyučovanie, výtvarná výchova, prírodoveda v 3. a 4. ročníku.

**Pomôcky:** odpad z potravín prineseného z domu i vyseparovaný týždenný odpad zo školy, lepiaca páska, drôtiky, šnúrky, lep, nožnice

**Príprava:** Žiaci tvorili výrobky až v konečnej fáze vyučovacieho bloku. V rámci motivácie som si pripravila motivačný rozhovor o rôznych druhoch odpadu, nebezpečenstve narastajúceho komunálneho odpadu, dôsledky na prírodu, dôležitosť separovania odpadu,  kde „putuje“ vyseparovaný odpad, čo sa z neho vyrába. Na túto tému som vybrala aj vhodné videá z internetu o separovaní odpadu OLO – Papier, OLO – Sklo, OLO – Plasty, OLO – Komunálny odpad. Žiaci vedia triediť odpad /malé kontajnery máme priamo v budove školy/, no zamerala som sa na to, aby ho všetci žiaci triedili správne, nevhadzovali do kontajnerov znečistené obaly z potravín, využitie odpadu.

**Postup/realizácia: -**Pripravený motivačný rozhovor, videá. Samotné zhotovovanie výrobku. Žiaci pracovali jednotlivo, vo dvojiciach i v 3-členných skupinách. Tomu zodpovedalo aj rozloženie, pospájanie lavíc. Tvorili výrobky z materiálov, ktoré mali k dispozícií. Vytvorili panáčikov, zvieratá, najviac sa osvedčila vtáčia búdka, ktorú sme zavesili na školskom dvore.

**Zhrnutie:** Separovaním znižujeme tvorbu komunálneho odpadu, ktorý prispieva k najväčšiemu znečisťovaniu nášho životného prostredia, prírodných zdrojov. Z vyseparovaného odpadu vznikne surovina, z ktorej sa dajú vyrobiť rôzne výrobky.

